Aivars Kalve

Aivars Kalve (īstajā vārdā Daimonis Kalve, dzimis , miris ) bija latviešu rakstnieks, publicists, mākslas recenzents.
Aivara Kalves darbi tulkoti krievu, rumāņu, igauņu (“Hüvastijätt” (Atvadas), 1982) u.c. valodās.

 Dzīvesgājums 
Dzimis 1937. gadā Rīgā jaunsaimnieku Roberta un Almas Kalves ģimenē. Otrā pasaules kara laikā viņa vecāki 1944. gadā atstāja bērnus Daimoni un viņa māsu Taigu Latvijā, bet paši devās bēgļu gaitās uz Vāciju, vēlāk pēc DP nometnes pārcēlās uz Toronto (Kanāda). Abi bērni uzauga radu saimē.
1954. gadā viņš absolvēja Taurkalnes (Pētermuižas) skolu, 1958. gadā Rīgas lauksaimniecības tehnikumu, strādāja par Auces rajona kolhozu celtniecības nodaļas tehniķi (1959—1960). Vēlāk strādāja Baldones Astrofizikas laboratorijā (1960—1961) un Meliorācijas projektēšanas institūtā Rīgā (1962—1965).

1966. gadā publicēja miniatūras žurnālā “Liesma” un izdeva stāstu krājumu “Loma” (1967), neklātienē studēja Valsts Mākslas akadēmijas Mākslas zinātņu nodaļā, kuru absolvēja 1968. gadā. Strādāja žurnāla “Māksla” redakcijā (1967—1968), 1969. gadā viņu uzņēma Rakstnieku savienībā. Apprecējās ar Jeļenu Kalvi (dzim. Lapiņu, 1944-2016), ģimenē piedzima trīs bērni — Jānis Kalve (1971), Roberts (1974), Anna (1977).
Strādāja par pedagogu Emīla Dārziņa mūzikas vidusskolā un Rīgas lietišķās mākslas vidusskolā, bija redaktors Rīgas Kinostudijā, žurnālā “Zvaigzne” (1979—1991) un laikrakstā “Elpa” (1991).

Miris 1994. gadā Rīgā, apglabāts Meža kapos, Rīgā. Viņa kapavietu rotā tēlnieka Induļa Rankas skulptūra.

 Publikācijas 
Žurnālā “Māksla”, “Zvaigzne” u.c. publicējis mākslas recenzijas un rakstus par māksliniekiem un mākslu. 1967. gadā iznāca debijas stāstu krājums “Loma”, kuram sekoja stāstu krājumi “Sarkans āboliņa lauks” (1971), “Tveice jūlijā” (1976), “Radu raksti” (1981), “Akmeni veļot” (1984). Aivaram Kalvem publicēti arī romāni — “Vēja kaņepes” (1973), “Atvadas” (1976), “Krītošais Ikars” (1986), “Sēlija: zaļais krasts” (1987), “Gaisa tilts (1990), “Atlantu nams” (žurnālā “Karogs, 1995, nr. 6-8).

 Stāstu krājumi 

 Loma (1967)
 Sarkans āboliņa lauks (1971)
 Tveice jūlijā (1976)
 Radu raksti (1981)
 Akmeni veļot (1984)

 Romāni 
 Vēja kaņepes (1973)
 Atvadas (1976)
 Krītošais Ikars (1986)
 Sēlija: zaļais krasts” (1987)
 Gaisa tilts (1990)
 Atlantu nams (1995)

 Atsevišķas publikācijas 
 Krītošs akmens putns (Jaunā Gaita, nr. 84, 1971) Aivars Kalve. KRĪTOŠS AKMENS PUTNS
 Podiņkrāsns (Jaunā Gaita, nr. 89, 1972)Aivars Kalve. Podiņkrāsns
 Aivara Kalves stāsta „Veltījums pērnajam rudenim” radiolasījums. Piedalās Mārtiņš Vērdiņš, Varis Vētra, Imants Adermanis, Uldis Vazdiks Astrīda Vecvagare, Osvalds Bērziņš, Helmuts Kalniņš. Rež. Jānis Vītoliņš. 1978. gada ieraksts (Latvijas Radio arhīvs)
 Aivara Kalves stāsta „Sencis” radiovariants. Lasa Juris Pļaviņš, Jānis Brodelis, Ārija Stūrniece. Režisore Antonija Apele. 1991. gada ieraksts (Latvijas Radio arhīvs).

Aivara Kalves arhīva materiāli atrodas Andreja Upīša memoriālajā dzīvoklī Rīgā, atsevišķi materiāli — arī Aizkraukles Vēstures un mākslas muzejā "Kalna Ziedi" un Rakstniecības un mūzikas muzejā.

 Atsauces 

 Ārējās saites 
 Kalve Aivars Humanitāro zinātņu virtuālā enciklopēdija
 Latvijas Folkloras krātuve

Kategorija:1937. gadā dzimušie
Kategorija:1994. gadā mirušie
Kategorija:Latviešu rakstnieki
Kategorija:Rīgas Meža kapos apbedītie
Kategorija:Latviešu valodā rakstošie
Kategorija:Rīgā dzimušie